system
Răspunde în limba română, în stilul Wikipedia, cat mai corect gramatical.
user
Spune-mi detalii importante despre 1116.
assistant


1116 (MCXVI) a fost un an bisect al calendarului iulian.

Evenimente 
 6 februarie: Contele Ramon Berenguer al III-lea de Barcelona recucerește Mallorca de la musulmani.
 6 martie: Deschiderea conciliului de la Lateran; papa Pascal al II-lea eșuează în a-și impune punctul de vedere în chestiunea învestiturii.
 15 mai: Împăratul Henric al V-lea confirmă privilegiile orașului italian Bologna.

Nedatate 
Aztecii părăsesc Aztlan, căutând o locație pentru ceea ce va deveni mai târziu Tenochtitlan.
După construirea fortărețelor de la Val-Moyse și Montreal dincolo de valea Iordanului, regele Balduin I al Ierusalimului ocupă portul Ailah de la Marea Roșie și taie căile de comunicație dintre Siria și Egipt; obține numeroase resurse prin taxarea caravanelor din regiune.
 În urma victoriei de la Philomelion, împăratul Alexios I Comnen impune selgiucizilor din Rum un tratat avantajos Bizanțului.
 Regele Balduin I al Ierusalimului întreprinde o campanie împotriva Egiptului.
 Roger de Salerno, principele de Antiohia, controlează toate rutele care duc la Alep și ocupă toate fortărețele care înconjoară orașul, solicitând taxe tuturor pelerinilor musulmani în drum spre Mecca.
 Sub conducerea reginei Teresa, portughezii ocupă două castele din Galicia, Tui și Ourense; ca răspuns, Urraca, regina Castiliei și Leonului și soră a Teresei, atacă Portugalia.
 Victorie a kievenilor conduși de Iaropolk asupra cumanilor în regiunea Donului.

Arte, Știință, Literatură și Filozofie 
 Călugărul rus Silvestru reface "Cronica vremilor de demult", sub influența cneazului Vladimir al II-lea "Monomahul".
Este introdusă muzica de tip "Aak" la curtea împăratului chinez Huizong din dinastia Song.
Filosoful Pierre Abelard se retrage la Saint-Denis.
 Începe construcția la templul Chennakesava, în India, dedicat zeului Vișnu.

Înscăunări 
 3 februarie: Ștefan al II-lea, rege al Ungariei (1116-1131)
 Mas'ud I, sultan selgiucid de Rum (1116-1155), cu capitala la Konya.

Nașteri

Decese 
 3 februarie: Coloman I, rege al Ungariei (n. cca. 1074)
 25 februarie: Robert de Arbrissel, predicator itinerant și întemeietor al abației Fontevrault (n.c. 1045).
 Malik Șah, sultan selgiucid de Rum (n. ?)

Vezi și 
 Listă de conducători de stat din 1116

1116